Tessék, egy süti! Így néz ki: 58533565.559382635… - WEBSHOPJOGÁSZ //ÁSZF, GDPR, fogyasztóvédelem - minden egy helyen
Tessék, egy süti! Így néz ki: 58533565.559382635…
Annyit írtunk róla, most már megmutatjuk, mit is tartalmaz egy "süti". Recept 2 percben.
Íme, így néz ki egy, a szükséges sütik csoportjába (lásd korábbi cikkünk) tartozó süti (cookie), illetve szűkebb értelemben úgy, ahogy a „Tartalom:” ponthoz írt adat látható. Jelen esetben „enabled”.
Tartalom: enabled
Domain: webshopjogasz.hu
Küldés: – Bármilyen kapcsolódás
Létrehozva: 2017. január 2., hétfő 19:46:27
Lejár: 2018. január 2., kedd 19:46:27
Ez egy olyan süti, ami azt tárolja, hogy a sütikre figyelmeztető felugró ablakban a felhasználó tudomásul vette-e a sütik használatát, vagy éppen hozzájárult-e ahhoz. Ezt a Webshopjogász oldala telepítette (a „Domain” sorban olvasható), és az utolsó sorban olvasható időpontig tárolódik el.
Nézzünk egy példát a másik cikkünkben leírt „vesénkbe látó” sütikre:
Tartalom: 72565003.3288558.1498829714.1492395714.1423395711.1
Domain: .accounts.google.com
Létrehozva: 2017. június 25., vasárnap 15:08:08
Lejár: 2019. június 25., kedd 15:08:08
Szóval ő így néz ki, ez van benne: 72565003.3288558.1498829714.1492395714.1423395711.1, és a becsületes neve: __utma.
A tartalmát leíró kódsorban van egy, tulajdonképpen az adott felhasználó eszközét azonosító számsor, mellyel lehetővé válik a „követés” (lásd még korábbi cikkünk). Így ezt a sütit "visszük" magunkkal a böngészőnkben az általunk meglátogatott weboldalakra, és ahol a süti küldőjének (jelen esetben Google) eszközeit (pl. Google Analytics) alkalmazó oldalra látogatunk, ott már be is azonosít(hat) minket a süti küldője. Így válik számára láthatóvá az általunk meglátogatott oldalak egy része.
Következő cikkünkben már témát váltunk, mivel annyit cikkezünk a sütikről, hogy lassan cukrász bloggá alakulunk. :)
Amennyiben eddig nem tette volna, a sütik által végzett adatgyűjtéssel, a működésük befolyásolásával kapcsolatban olvassa el korábbi cikkeinket arról, hogy:
1. Miért „kell” a sütiket elfogadunk
2. Milyen típusú sütik vannak
3. Mik azok a „követő” sütik
4. Mit jelent a sütik jóváhagyása
5. Hogyan befolyásolhatjuk működésüket
6. Webshop/honlap üzemeltetőként hogyan működtethetjük legálisan a sütiket.